Shady Records
Wakati akifanya maandalizi ya filamu ya 8 Mile, Eminem alikutana na 50 Cent. Eminem alikuwa amesikiliza nyimbo za awali za 50 Cent, akazipeleka kwa Dr. Dre na kumpa nafasi ya kufanya kazi pamoja kuendeleza kipaji chake. 50 Cent alikua msanii wa kwanza kusainiwa na Shady na Aftermath.  8 Mile soundtrack ilikuwa albamu ya pili kutolewa na Shady. Wimbo wa kwanza ulikuwa "Lose Yourself", wimbo huo ulichaguliwa kugombania tuzo mbalimbali na kufanikiwa kushinda Tuzo ya Akademi, ilikuwa mara ya kwanza kwa wimbo wa hip hop kushinda tuzo hiyo. Wimbo wa pili ulikuwa "Wanksta" wa 50 Cent, ulipata maarufu sana katika mji wa nyumbani wa 50 Cent.  Wakati huu, Eminem pia alikuwa ameingia makubaliano na DJ Green Lantern, ambaye alitoa kanda mseto ya kwanza ya lebo hiyo, Invasion!, mwaka wa 2002.  Alikuwa DJ wa Eminem wakati wa Anger Management Tour.